cyanic-selkie/wikianc huggingface dataset:
Huitzilopochtli
Penubuhan Tenochtitlan
Bertahun-tahun kemudian; orang-orang Aztek diperintahkan Huitzilopochtli mencari suatu tempat di mana adanya petanda seekor helang memakan ular bertenggek di atas kaktus nopal; Tasik Texcocolah yang menjadi tempat kota baharu ini iaitu Tenochtitlan.
Demografi Jerman
thumb|kiri|[[Berlin ialah bandar raya terbesar di Jerman dengan penduduk berjumlah 3.4 juta orang.]] Demografi Jerman dipantau oleh "Statistisches Bundesamt".
Pastikan
"Pastikan" ialah single kelima daripada album Transkripsi oleh Siti Nurhaliza. Lagu ini dicipta oleh Melly Goeslaw dari Indonesia.
Ekonomi Jerman
Jerman ialah ekonomi terbesar di Eropah, ketiga terbesar di dunia dari segi KDNK dan kelima dari segi kuasa membeli. Pertumbuhan ekonomi pada tahun 2007 dicatatkan sebanyak 2.4% dan dijangka akan mengekalkan tahap ini pada tahun-tahun berikutnya. Sejak Era Industrialisasi, negara ini telah menjadi penggerak, pereka dan penerima faedah sebuah ekonomi yang lebih terbuka. Pengeksportan barangan buatan Jerman adalah faktor utama kekayaan negara ini. Jerman ialah negara pengeksport terbesar di dunia dengan jumlah dagangan mencecah €969.1 bilion pada tahun 2007 (termasuk kawasan Euro) dan menghasilkan lebihan dagangan bernilai €159 bilion. Sektor perkhidmatan pula menyumbang sekitar 70% daripada keseluruhan KDNK, berbanding perusahaan sebanyak 29.1% dan pertanian sebanyak 0.9%. Kebanyak produk keluaran negara ini ialah dalam bidang kejuruteraan, khususnya automobil, jentera, logam dan barangan kimia. Jerman juga merupakan negara pengeluar terbesar dunia bagi teknologi turbin angin dan tenaga suria. Beberapa perhimpunan dan pameran dagangan dunia tahunan terbesar diadakan di beberapa buah bandar raya Jerman seperti Hanover, Frankfurt dan Berlin.
Di kalangan syarikat yang disenaraikan di bursa saham terbesar di dunia mengikut pulangan, iaitu Fortune Global 500, 37 daripadanya berpangkalan di Jerman. Sepuluh terbesar adalah Daimler, Volkswagen, Allianz (syarikat paling untung), Siemens, Deutsche Bank, E.ON, Deutsche Post, Deutsche Telekom, Metro dan BASF. Di kalangan majikan terbesar pula antaranya ialah Deutsche Post, Robert Bosch dan Edeka Jenama terkenal dunia pula ialah Mercedes Benz, SAP, BMW, Adidas, Siemens, Porsche, Volkswagen dan Deutsche Bank.
Ellen Johnson Sirleaf
Ellen Johnson Sirleaf (lahir 29 Oktober 1938) ialah Presiden Liberia ke-24 dari tarikh angkat sumpahnya pada 16 Januari 2006 hingga tahun 2018.
Beliau pernah menjadi Menteri Kewangan di bawah Presiden William Tolbert dari 1979 hingga rampasan kuasa 1980, apabila beliau meninggalkan Liberia dan memegang beberapa jawatan kanan di pelbagai institusi kewangan. Sekembalinya ke Liberia, beliau bertanding menjadi presiden pada pilihan raya 1997 namun kalah teruk. Seterusnya, beliau bertanding sekali lagi pada pilihan raya 2005 di mana beliau berjaya. Sirleaf merupakan ketua negara pertama dan tunggal wanita di Afrika masa pelantikannya.
Michelle Martin
Michelle Martin (lahir 29 April 1967) ialah seorang bekas pemain skuasy profesional dari Australia. Sepanjang kerjayanya sebagai seorang pemain skuasy, dia memenangi tiga gelaran Terbuka Dunia dan enam gelaran Terbuka British.
Hidup dan kerjaya
Martin datang daripada keluarga yang terkenal dalam bidang skuasy. Abangnya, Brett Martin dan Rodney Martin juga merupakan pemain skuasy ternama. Rodney memenangi Terbuka Dunia pada tahun 1991, manakala Brett menduduki ranking No. 2 dunia dalam siri lelaki.
Michelle Martin memenangi kejohanan pertamanya pada tahun 1990, dan secara perlahan-lahan kerjayanya meningkat. Namun demikian, dia tewas kepada pemain No. 1 dunia ketika itu iaitu Susan Devoy dari New Zealand, dalam perlawanan akhir Terbuka Dunia tahun 1992 (9-4, 9-6, 9-4).
Apabila Devoy bersara, Martin menjadi pemain No. 1 dunia dan muncul untuk memonopoli sukan skuasy semasa pertengahan tahun 90-an. Dia memenangi gelaran Terbuka Dunia pada tahun 1993 apabila berjaya menumpaskan Liz Irving di peringkat akhir dengan keputusan 9-2, 9-2, 9-1. Hal ini diikuti dengan kemenangan menentang pemain England, Cassie Campion pada tahun 1994 (9-1, 9-0, 9-6), dan menewaskan Sarah Fitz-Gerald pada tahun 1995 (8-10, 9-2, 9-6, 9-3).
Kemunculan Sarah Fitz-Gerald menyaksikan berlakunya pertarungan epik diantara mereka berdua pada akhir tahun 90-an. Dalam dua perlawanan peringkat akhir Terbuka Dunia (1997 dan 1998), Martin tewas kepada Fitz-Gerald 9-5, 5-9, 6-9, 9-2, 9-3 dan 10-8, 9-7, 2-9, 3-9, 10-9. Pada tahun 1999, Martin menjadi naib juara sekali lagi apabila kali dia tewas kepada Cassie Campion 9-6, 9-7, 9-7. Dari tahun 1992 hingga tahun 1999, Martin muncul dalam tujuh daripada lapan peringkat akhir Terbuka Dunia.
Martin memenangi enam gelaran Terbuka British dari tahun 1993-1998.
Dalam Sukan Komanwel 1998, Martin memenangi dua pingat emas, iaitu dalam acara perseorangan dan beregu. Dia juga ialah Ahli Sukan Wanita Tahunan Australia pada tahun 1993.
Pada tahun 1999, Martin bersara daripada dunia skuasy.
Anjing pengutip keemasan
Anjing pengutip keemasan (golden retriever dog) ialah satu baka anjing bersaiz besar. Ia dibiakbakakan sebagai gundog untuk mengutip unggas air yang ditembak seperti itik dan burung perburuan tanah tinggi semasa pemburuan dan penembakan, dan dinamai anjing "pengutip" kerana kebolehannya untuk mengutip hasil buruan yang tertembak tanpa kerosakan. Anjing pemburu keemasan mempunyai cinta kenalutfrian akan air, dan mudah dilatih hingga piawaian kepatuhan asasi atau lanjut. Ia merupakan baka berbulu panjang, dengan bulu dalaman yang tumpat yang memberinya kehangatan di luar, dan bulu luaran yang terletak rata pada badannya dan menghalang air. Anjing pengutip cukup tersesuai dirinya terhadap kawasan perumahan dalam persekitaran luar bandar atau desa. Sungguhpun ia memerlukan senaman luar yang cukup banyak, ia patut berada di dalam kawasan berpagar kerana kecenderungan kenalurian untuk merayau-rayau. Anjing ini bersalin bulu melimpah-ruah, terutamanya pada perubahan musim, dan memerlukan penjagaan bulu yang agak nalar.
Baka ini ialah peserta utama dalam pertunjukan pengakuran untuk anjing baka tulen. Kecerdasan anjing pengutip keemasan menjadikannya baka serba boleh dan membolehkannya untuk mengisi keragaman peranan – kebiasaannya merupakan anjing pandu untuk yang buta, anjing mendengar untuk yang tuli, anjing pemburu, anjing penghidu, dan peserta pencarian dan penyelamatan. Perangai yang ramah dan lemah lembut baka ini bererti bahawa ia tidak sesuai untuk menjadi anjing pengawal profesional, tetapi perangainya juga telah menajdikannya yang baka anjing ketiga paling popular (mengikut pendaftaran) di Amerika Syarikat, kelima paling popular di Australia, dan kelapan paling popular di United Kingdom. Anjing pengutip keemasan jarang menjadi pemakan cerewet, tetapi memerlukan senaman yang cukup (selama dua jam atau lebih dalam sehari). Baka ini suka bermain tetapi juga sangat mudah dilatih.
Sekolah Menengah Kebangsaan Tun Mutahir
Sekolah Menengah Kebangsaan Tun Mutahir (Integ) atau nama ringkasnya SMK Tun Mutahir (Integ), merupakan sebuah Sekolah menengah kebangsaan yang terletak di Batu Berendam.
Pada 2009, Sekolah Menengah Kebangsaan Tun Mutahir (Integ) memiliki 784 pelajar lelaki dan 718 pelajar perempuan, menjadikan jumlah keseluruhan murid seramai 1502 orang. Ia mempunyai seramai 96 orang guru.2009
Malakbel
Malakbêl adalah dewa matahari dari bandar Palmyra di Syria pra-Islam. Maknanya dalam bahasa Aram adalah “Utusan Baal" ("Utusan, atau Malaikat, dari Tuhan").
Orang Greek mengenalkan Malakbel dengan Hermes, dan orang Rom dengan Sol. Dia juga mirip dengan tuhan matahari Babylon Shamash.
Koshensay
Koshensay merupakan sebuah kampung yang terletak di kawasan Wilayah Aktobe di barat Kazakhstan.
Sekolah Kebangsaan Merintaman
Sekolah Kebangsaan Merintaman atau nama ringkasnya SK Merintaman, merupakan sebuah Sekolah kebangsaan yang terletak di Peti Surat 58.
Sistem penyalaan
Sistem penyalaan merupakan satu sistem untuk membakar campuran udara-bahan api. Ia dikenali dalam bidang enjin pembakaran dalaman sebagai sistem yang digunakan pada enjin petrol yang menggerakkan kebanyakan kenderaan bermotor, tetapi ia juga digunakan dalam beberapa aplikasi lain seperti pada dandang berkuasa minyak atau gas, enjin roket dsb.
Sistem penyalaan pertama yang menggunakan bunga api elektrik mungkin pistol elektrik mainan Alessandro Volta pada tahun 1780an. Boleh dikatakan kesemua enjin petrol hari ini menggunakan bunga api elektrik untuk penyalaan.
Enjin diesel pula bergantung kepada mampatan udara untuk penyalaan, tetapi biasanya turut menggunakan palam bara yang memanaskan kebuk pembakaran untuk membolehkan enjin dihidupkan semasa sejuk. Enjin lain mungkin menggunakan api atau tiub panas untuk penyalaan.
Sistem magneto
Bentuk penyalaan bunga api paling ringkas ialah menggunakan magnet. Enjin memutarkan sebatang magnet yang mengelilingi gelung, serta turut mengendalikan titik sesentuh, yang menyambung dan memutuskan arus elektrik supaya voltan boleh dinaikkan sehingga cukup tinggi untuk menghasilkan bunga api. Palam pencucuh disambung terus pada keluaran magneto. Magneto terawal hanya mempunyai satu gelung, dengan titik sesentuh (palam pencucuh) pada kebuk pembakaran. Pada tahun 1902, Bosch memperkenalkan magneto gelung berkembar, dengan palam pencucuh tetap serta titik sesentuh di luar silinder. Magneto tidak digunakan pada kereta moden, tetapi memandangkan ia menghasilkan bekalan elektrik sendiri, magneto digunakan secara meluas pada enjin kapal terbang jenis omboh serta enjin kecil seperti pada moped, mesin rumput, peniup salji, gergaji rantai, dsb. di mana sistem elektrik berasaskan bateri tidak wujud atas gabungan faktor keperluan, berat, kos dan kebolehpercayaan.
Sistem pensuisan
Keluaran magneto sangat bergantung kepada kelajuan enjin, oleh itu menghidupkannya boleh jadi bermasalah. Sesetengah magneto turut mempunyai sistem impuls, yang memutar magnet dengan cepat secara seketika untuk membolehkan enjin dihidupkan pada kelajuan rendah. Sesetengah enjin, seperti enjin kapal terbang dan Ford Model T, menggunakan satu sistem yang bergantung kepada sel kering tidak boleh cas semula (serupa seperti pada lampu suluh besar, serta tidak mempunyai sistem pengecasan seperti pada kereta moden) untuk menghidupkan enjin serta mengendalikannya pada kelajuan rendah. Pemandu perlu mengendalikan satu suis secara manual untuk bertukar kepada sistem magneto untuk pengendalian kelajuan tinggi.
Untuk menghasilkan voltan tinggi bagi menghasilkan bunga api daripada bateri voltan rendah, satu alat pemasa digunakan. Dengan alat ini, arus terus melalui gelung elektromagnet yang membuka sepasang titik sesentuh untuk memutuskan litar; medan magnet runtuh, titik sesentuh yang menggunakan spring tertutup kembali, sambungan litar terhasil semula, dan kitar berterusan dengan pantas. Medan magnet yang runtuh dengan pantas mengaruh voltan tinggi merentasi gelung dan hanya boleh dilegakan dengan menghasilkan bunga api pada palam pencucuh.
Penyalaan kendalian bateri
Setelah sistem penghidup elektrik diterima secara meluas bagi kereta serta pengeluaran bateri yang berupaya menghasilkan tenaga elektrik berterusan, sistem magneto digantikan dengan sistem yang menyampuk arus pada voltan bateri, menggunakan gelung penyalaan (sejenis transformer) untuk menaikkan voltan kepada nilai yang diperlukan untuk penyalaan, serta pengagih bagi menghalakan voltan tinggi pada palam pencucuh yang betul pada masa yang betul.
Sistem penyalaan bateri pertama yang boleh diharap telah dibangunkan oleh Dayton Engineering Laboratories Co. (Delco) serta diperkenalkan pada model kereta 1910 Cadillac. Ia terdiri daripada satu gelung, poin sesentuh (sejenis suis), kapasitor serta pengagih yang dipasang untuk menetapkan bunga api pada palam pencucuh pada silinder yang betul. Gelung secara asasnya merupakan sejenis transformer injak naik untuk menaikkan voltan rendah (6 atau 12 V) kepada voltan penyalaan tinggi yang diperlukan untuk menghasilkan bunga api.
Titik sesentuh membenarkan gelung untuk mengecas secara magnetik, dan apabila ia dibuka oleh sesondol, medan magnet runtuh dan voltan tinggi (20 kV atau lebih tinggi) dihasilkan. Kapasitor digunakan untuk menyerap balik daya gerak elektrik dari medan magnet di dalam gelung untuk meminimakan pembakaran titik sesentuh serta memanjangkan jangka hayat titik sesentuh. Sistem ini menjadi sistem penyalaan utama selama bertahun-tahun dalam industri automotif berikutan kos yang rendah, boleh diharan serta ringkas.
Sistem penyalaan moden
Sistem sebegini biasanya dikawal oleh suis penyalaan kendalian anak kunci.
Sistem pemasa mekaninal
Kebanyakan enjin empat lejang menggunakan sistem penyalaan elektrik dengan pemasa mekanikal. Jantung utama sistem ini ialah pengagih. Pengagih mengandungi sesondol berputar yang digerakkan oleh enjin, titik sesentuh, kondenser, rotor dan tudung pengagih. Di luar pengagih ialah gelung penyalaan, palam pencucuh, serta wayar-wayar yang menghubungkan gelung ke pengagih dan pengagih ke palam-palam pencucuh. (lihat gambar rajah di bawah)
Sistem ini ditenagai bateri asid-plumbum, yang dicas oleh sistem elektrik kenderaan menggunakan dinamo atau pengulang-alik. Enjin mengendalikan titik sesentuh, yang memutuskan sementara arus ke gelung peraruh (dikenali sebagai gelung penyalaan).
Gelung penyalaan terdiri daripada dua lilitan transformer yang berkongsi teras magnetik yang sama. Arus ulang-alik yang terhasil pada gelung primer mengaruh medan magnet ulang-alik pada teras gelung. Oleh kerana gelung sekunder mempunyai bilangan lilitan yang jauh lebih banyak daripada gelung primer, gelung menjadi satu transformer injak naik yang mengaruh voltan yang jauh lebih tinggi pada lilitan sekunder. Bagi gelung penyalaan, salah satu hujung bagi kedua-dua lilitan mesti disambungkan bersama. Titik sepunya ini disambungkan pada bateri (biasanya melalui perintang balast). Hujung satu lagi pada lilitan primer disambungkan pada titik sesentuh, manakala hujung satu lagi pada lilitan sekunder disambungkan ke palam pencucuh melalui tudung pengagih.
Aturan penyalaan bermula apabila titik sesentuh tertutup. Cas elektrik yang stabil mengalir dari bateri, melalui perintang, melalui lilitan sekunder gelung, merentasi titik sesentuh dan kembali ke bateri. Arus yang stabil ini menghasilkan medan magnet pada teras gelung. Medan magnet ini membentuk satu takungan tenaga yang akan digunakan untuk mencetuskan bunga api penyalaan.
Sebaik enjin berputar, aci sesondol di dalam pengagih turut berputar. Sesondol terus berputar sehinggalah pada penghujung lejang mampatan, di mana titik sesentuh dibuka. Ia memutuskan litar lilitan primer dan menghentikan seketika arus yang melalui titik sesentuh. Tanpa arus yang stabil mengalir melalui titik sesentuh, medan magnet runtuh dengan serta-merta dan pantas. Perubahan medan magnet ini mengaruhkan voltan tinggi pada lilitan sekunder gelung.
Pada masa yang sama, arus keluar dari lilitan primer gelung dan mula mengecas kapasitor ("kondenser") yang terletak berhampiran titik sesentuh. Kapasitor dan lilitan primer gelung membentuk litar LC berayun. Litar LC ini menghasilkan arus berayun terlembap yang melantunkan tenaga antara medan elektrik kapasitor dan medan magnet gelung penyalaan. Arus berayun pada lilitan primer gelung, yang menghasilkan medan magnet berayun pada gelung, memanjangkan denyutan voltan tinggi pada keluaran lilitan sekunder gelung. Voltan tinggi ini terus mengalir melampaui masa denyutan runtuhan medan. Denyutan berterusan sehinggalah tenaga litar habis digunakan.
Lilitan sekunder gelung disambungkan pada tudung pengagih. Rotor berputar, yang terletak pada bahagian atas sesondol pemutus litar menyambungkan lilitan sekunder gelung pada salah satu daripada beberapa wayar palam pencucuh. Voltan yang sangat tinggi daripada lilitan sekunder gelung menyebabkan bunga api terbentuk pada jurang palam pencucuh, sekaligus membakar campuran udara-bahan api termampat di dalam enjin. Pembentukan bunga api inilah yang memakan tenaga yang tersimpan pada medan magnet gelung penyalaan.
Sistem berasaskan pengagih tidah jauh berbeza daripada sistem magneto kecuali lebih banyak komponen berasingan digunakan. Terdapat beberapa kelebihan pada reka letak sebegini. Misalnya, kedudukan titik sesentuh yang berkadaran dengan sudut putaran enjin boleh diubah pada satu kadar yang kecil secara dinamik, membolehkan pemasaan penyalaan dianjakkan mengikut peningkatan putaran seminit (RPM) dan/atau peningkatan tekanan hampagas rongga masukan, memberikan lebih kecekapan dan prestasi.
Namun demikian, adalah amat mustahak untuk memeriksa bukaan maksimum jurang titik sesentuh secara berkala, menggunakan tolok perasa, memandangkan pelarasan mekanikal memberi kesan terhadap masa mengecas gelung, dan titik sesentuh mesti ditukar sekiranya terlalu haus atau berlekuk akibat arka elektrik. Sistem sebegini digunakan secara meluas sehingga lewat 1970an, semasa sistem penyalaan elektronik muncul.
Penyalaan elektronik
Kelemahan sistem mekanikal ialah penggunaan titik sesentuh untuk memutuskan litar voltan rendah berarus tinggi melalui lilitan primer gelung; titik sesentuh boleh haus jika terbuka dan tartutup berulang kali, di samping pengoksidaan dan pembakaran permukaan sesentuh akibat pembentukan bunga api berterusan. Ia memerlukan pelarasan berkala untuk memampas kehausan, dan bukaan titik sesentuh, yang bertanggung jawab terhadap pemasaan bunga api, juga tertakluk kepada variasi mekanikal.
Selain itu, voltan bunga api juga bergantung kepada keberkesanan titik sesentuh, dan cetusan bunga api yang lemah merendahkan kecekapan enjin. Satu sistem titik sesentuh mekanikal biasa tidak berupaya mengawal arus penyalaan purata melebihi 3 A sementara memberikan jangka hayat servis yang masih berpatutan, dan faktor ini boleh mengehadkan kuasa bunga api dan kelajuan muktamad enjin.
Penyalaan elektronik (EI) menyelesaikan masalah tersebut. Dalam sistem terawal, titik sesentuh masih digunakan tetapi ia hanya mengendalikan arus rendah yang digunakan untuk mengawal arus primer tinggi melalui sistem pensuisan keadaan pepejal. Walau bagaimanapun, tidak lama kemudian, titik sesentuh digantikan dengan pengesan sudut - sama ada jenis optik, di mana rotor berbilah memutuskan aliran cahaya, ataupun penderia kesan Hall yang lebih lazim digunakan, yang bertindak balas dengan magnet berputar pada aci pengagih. Keluaran penderia dibentuk dan diproses oleh litar bersesuaian, kemudian digunakan untuk mencetus peranti pensuisan seperti tiristor, yang mensuiskan arus tinggi melalui gelung.
Pada tahun 1980an, sistem penyalaan elektronik dibangunkan bersama-sama pembaharuan lain seperti sistem suntikan bahan api. Setelah beberapa lama adalah logik untuk menggabungkan fungsi kawalan bahan api dan penyalaan dalam satu sistem elektronik yang dikenali sebagai unit kawalan enjin.
Penyalaan elektronik digital
Menjelang abad ke-21, modul penyalaan elektronik digital boleh didapati untuk enjin kecil seperti gergaji rantai, pencantas pokok, peniup daun dan mesin rumput. Ia hasil daripada pembangunan pengawal mikro kecil berkos rendah dan berkelajuan tinggi. Modul penyalaan elektronik digital boleh direka sama ada dalam bentuk penyalaan nyahcas kapasitor (CDI) ataupun penyalaan nyahcas aruhan (IDI). Penyalaan nyahcas kapasitor digital menyimpan tenaga tercas dalam sebuah kapasitor di dalam modul yang boleh dilepaskan ke palam pencucuh pada bila-bila masa sepanjang kitaran enjin melalui isyarat kawalan daripada pemproses mikro. Ia membolehkan pemasaan penyalaan menjadi lebih fleksibel, di samping prestasi enjin yang lebih baik; terutamanya apabila direka bersama-sama karburetor enjin.
Pengurusan enjin
Di dalam sisten pengurusan enjin (EMS), sistem elektronik mengawal penghantaran bahan api, pemasaan penyalaan dan aturan penyalaan. Penderia-penderia utama ialah penderia sudut enjin (kedudukan aci engkol atau titik tetap atas (TDC)), penderia aliran udara ke enjin dan penderia kedudukan pendikit. Litar elektronik menentukan silinder mana yang memerlukan bahan api serta berapa banyak yang diperlukannya, membuka pemancit yang berkenaan untuk menghantar bahan api, kemudian menyebabkan bunga api tercetus pada masa yang betul untuk membakarnya. Sistem EMS terawal menggunakan litar komputer analog untuk mencapainya, namun setelah sistem terbenam menjadi cukup pantas untuk mengikuti data-data masukan yang berubah-ubah pada kelajuan tinggi, sistem digital mula digunakan.
Sesetengah rekaan yang menggunakan EMS mengekalkan gelung, pengagih dan palam pencucuh asal yang digunakan pada kereta sepanjang zaman. Sistem lain pula memansuhkan pengagih sama sekali dan menggantikannya dengan penggunaan berbilang gelung yang ditempatkan betul-betul di atas setiap palam pencucuh. Ia menghapuskan keperluan untuk menggunakan pengagih dan wayar tegangan tinggi, dua komponen yang mempunyai rekod buruk bagi kebolehpercayaan jangka panjang.
EMS moden membaca data daripada pelbagai penderia seperti kedudukan engkol, suhu rongga, tekanan rongga (atau aliran jisim udara), kedudukan pendikit, campuran udara-bahan api melalui penderia O2 dan ada kalanya unit tersebut membaca data daripada penderia ketukan dan penderia suhu ekzos. EMS kemudian menggunakan data-data yang dikumpulkan untuk menentukan secara tepat berapa banyak bahan api untuk dihantar, bila dan berapa jauh hendak menganjak pemasaan penyalaan. Hasilnya, sistem elektronik canggih bukan sahaja lebih jimat bahan api, malah menghasilkan prestasi lebih baik.
Lapangan Terbang Masi-Manimba
Lapangan Terbang Masi-Manimba adalah sebuah lapangan terbang yang terletak di bandar Masi-Manimba, Kongo (DRC).
Lapangan Terbang Masi-Manimba terletak pada kedudukan latitude S04* 47.0000', longtitude E17* 51.0000' pada ketinggian 594.97 meter dari aras laut..
Sempur, Bogor Tengah
Sempur merupakan sebuah desa yang terletak dalam (daerah) kecamatan Bogor Tengah, Kota Bogor, Provinsi Jawa Barat, Indonesia.
Poskod
Poskod yang digunakan di Sempur adalah 16129. Terdapat 11 buah desa di dalam daerah kecamatan Bogor Tengah.
Walt Disney Studios Motion Pictures
Walt Disney Studios Motion Pictures ialah syarikat pengedaran filem dimiliki oleh Disney Enterprises, Inc. Buena Vista International ialah pengedar antarabangsa, Buena Vista Home Entertainment ialah video firma dan pengedar DVD, dan Buena Vista Television dinamakan semula sebagai Disney-ABC Domestic Television.
Pada April 2007, Disney berkeputusan untuk hentikan Buena Vista brand, walau kini nama Buena Vista digunakan hanya untuk pengedaran video dan DVD melalui beberapa bahagian hiburan rumah Disney.
Majlis Clermont
Majlis Clermont ialah sebuah synod Gereja Roman Katolik yang dihadiri campuran para ahli agama dan orang awam. Majlis diadakan pada 18 hingga 28 November 1095 M di Clermont, Perancis. Ucapan Paus Urban II pada 27 November menjadi titik tolak Perang Salib Pertama.
Latar belakang
Dalam tahun 1095 M, Maharaja Byzantine Alexius I Comnenus menghantar duta-duta ke Barat bagi meminta bantuan ketenteraan untuk menentang Turk Seljuk. Utusan telah diterima Paus Urban II pada Majlis Piacenza. Kemudian dalam tahun yang sama, yakni pada bulan November, Urban membuat persidangan Majlis Clermont untuk membincangakan perkara itu lebih lanjut. Dengan pemanggilan persidangan majlis, Urban menyeru para uskup dan abbot (paderi), yang diseru secara langsung, untuk membawa pembesar-pembesar di wilayah masing-masing bersama-sama.
Majlis berjalan dari 19 November hingga 28 November, dan dihadiri hampir 300 orang paderi dari seluruh pelusuk Perancis. Urban membincangkan reformasi Cluny terhadap Gereja, dan juga melakukan pengucilan terhadap Philip I dari Perancis kerana perkahwinan semula raja itu dengan Bertrade dari Montfort, yang dikira penzinaan. Pada 27 November, Urban berucap buat kali pertamanya tentang masalah-masalah di Timur. Beliau mengetengahkan perjuangan Kristian Barat terhadap Muslim yang telah menduduki Tanah Suci dan yang sedang menyerang Empayar Rom Timur.
Enam sumber
Terdapat enam sumber maklumat utama tentang bahagian Majlis ini: Gesta Francorum ("Perbuatan-perbuatan Faranj" bertarikh lebih kurang 1100/1101 M) yang awanama, yang mempengaruhi semua versi ucapan Urban melainkan versi yang ditulis Fulcher dari Chartres, yang hadir pada majlis tersebut—versi Robert si Rahib, yang mungkin hadir;  Baldric, ketua uskup Dol; dan Guibert de Nogent, yang kesemuanya tidak hadir pada Majlis. Kesemua periwayatan ini ditulis pada masa selepas Majlis diadakan; riwayat-riwayat ini mengikut tradisi persuratan yang berlainan dan oleh sebab itu berbeza-beza antara satu sama yang lain. Lebih penting daripada lima ucapan yang digubah daripada sumber-sumber terkemudian, yang sering dipengaruhi oleh sikap penulis terhadap peperangan agama, ialah sepucuk surat yang ditulis oleh Urban sendiri pada bulan Disember 1095 yang merujuk kepada Majlis Clermont.
Ucapan
Mengikut Fulcher dari Chartres yang menulis sebuah versi ucapan dalam Gesta Francorum Jerusalem Expugnantium, Urban bercakap tentang beberapa penyalahgunaan gereja seprti simony (membayar untuk mendapatkan sakramen) dan ketidakpatuhan pada Kedamaian Tuhan: "Biarlah sesiapa yang sudah biasa dengan zalimnya berperang dengan orang yang beriman [Kristian] sekarang pergi berperang menentang kafir [Muslim] dan akhiri peperangan ini, yang sepatutnya sudah dimulakan dahulu lagi, dengan kemenangan. Biarlah mereka yang sudah lama menjadi perompak, sekarang menjadi kesatria. Biarlah mereka yang sedang berperang dengan saudara-saudara mereka sekarang pergi berperang dengan cara yang betul menentang orang gusar. Biarlah mereka yang sedang berkhidmat sebagai askar upahan dengan upah yang kecil sekarang dapat ganjaran kekal.  Biarlah mereka yang sudah jerih tubuh dan roh sekarang berusaha untuk mendapatkan penghormatan berganda."
Urban tidak menyebut Jerusalem (Baitulmuqaddis) langsung dalam ucapan yang dicatat Fulcher. Walau bagaimanapun, Urban ada bercakap tentang bantuan yang diperlukan Empayar Byzantine untuk menangani serangan Muslim: "Dengan ketangkasan yang baru ekoran keinsafan yang dikurniakan Tuhan, anda mesti gunakan kekeutan kebenaran terhadap satu perkara yang berkaitan dengan anda dan juga Tuhan. Ini kerana saudara-saudara anda yang tinggal di Timur sangat memerlukan bantuan anda, dan anda mesti bergegas memberi bantuan yang sering kalai dijanjikan kepada mereka. Kerana, seperti kebanyakan anda sudahpun maklum, orang Turk dan Arab telah menyerang mereka dan sudahpun manakluki wilayah Romania [Empayar Byzantine/Yunani] jauh ke barat hingga ke pantai  Mediterranean dan Hellespont, yang dipanggil Lengan St. George.  Bertambah-tambah tanah orang Kristian yang sudah mereka duduki, dan sudah tertewas mereka [orang Kristian] dalam tujuh pertempuran.  Mereka telahpun membunuh dan menawan ramai orang, dan sudah membinaksan gereja-gereja dan meranapkan empayar. Jika anda benarkan mereka untuk bertindak sedemikian sejenak  [sic] tanpa balasan,  lebih ramai lagi orang yang beriman dengan Tuhan akan diserang mereka. Oleh sebab ini saya, atau lebih tepat lagi Tuhan, menyeru kalian sebagai utusan Christ agar menyebarkan berita ini ke mana-mana tempat dan meyakinkan semua orang dengan tidak mengira pangkat, soldadu biasa atau kesatria, miskin atau kaya, agar segera membantu orang Kristian dan menghapuskan bangsa yang keji itu dari tanah sahabat-sahabat kita."
Pada hari terakhir Majlis, sebuah panggilan am dihantar kepada para kesatria dan pembesar di Perancis. Urban nampaknya sudah tahu lebih awal lagi akan hari Raymond IV dari Toulouse, luar biasa oleh sebab keberanian dan kewarakannya, bersedia untuk mengangkat senjata. Urban sendiri menghabiskan beberapa bulan bercakap tentang Perang Salib di Perancis, sementara wakil-wakil peribadi paus menyebarkan seruan di seltan Itali; dalam tempoh itu tumpuan berubah daripada membantu Alexius kepada menawan Jerusalem. Boleh jadi yang masyarakat umum, yang mendengar tentang Majlis, memahami bahawa inilah matlamat sebenar Perang Salib.
Surat Urban, yang dialamatkan kepada orang beriman "yang menunggu di Flanders," ada meratapi hakikat  yang orang Turk, selain meranapkan "gereja-geraja Tuhan di wilayah timur," telah merampas "Kota Suci Christ, yang dihiasi oleh penderitaan dan kebangkitannya—dan kufur jika mengatakannya—sudah menjualnya beserta gereja-gerejanya ke dalam kehambaan yang terkutuk." Namun demikian, beliau tidak menyeru penaklukan Jerusalem secara jelas. Sebaliknya, beliau secara jelasnya menyeru kepada "pembebasan" Gereja Timur, dan melantik Adhemar dari Le Puy sebagai ketua Perang Salib, yang akan mula mara pada hari Mary diangkat ke Langit (Assumption of Mary), 15 Ogos.
Saint-Dié-des-Vosges
thumb|300 px|Castellum celtique thumb|300px|Universalis Cosmographiae thumb|300px|Institut Universiti Teknologi (Institut universitaire de technologie
Saint-Dié-des-Vosges (biasa dipanggil dengan mudah sebagai Saint-Dié) ialah sebuah bandar di daerah pentadbiran Vosges, Perancis timur laut. Terletak 38 batu di timur laut Epinal melalui kereta api, Saint-Dié bertempat di Sungai Meurthe dalam sebuah lembangan yang dikelilingi oleh bukit-bukau berhutan tebal.
Sebahagian besar Saint-Dié dibina daripada batu pasir merah dan disusun atur dalam gaya tetap selepas kebakaran bandar ini pada tahun 1757. Katedral bandar ini mempunyai ruang ibu seni bina Romanesque abad ke-12 dan koir Goth; pintu gerbang yang dibina daripada batu merah telah wujud sejak abad ke-18. Serambi gereja (abad ke-13) ini mengandungi sebuah mimbar batu yang bersambung dengan Petite-Eglise atau Notre-Dame. Petite-Eglise merupakan contoh seni bina Romanesque abad ke-12 yang telah dikekalkan dengan baik.
Dewan bandar raya Saint-Dié mengandungi teater, perpustakaan dengan beberapa manuskrip yang bernilai, dan muzium, serta sebuah tugu peringatan oleh Merci untuk Jules Ferry yang dilahirkan di bandar ini pada tahun 1832.
Sejarah
1507 : Universalis Cosmographia  (Martin Waldseemüller)
Pendidikan
Institut universitaire de technologie (Universiti) :
Amai Kamarudin
Muhammad Kamal "Amai" Kamarudin (lahir 4 Julai 1988) ialah seorang pelakon filem, penyanyi, pengacara, pelawak, dan model Malaysia. Beliau banyak bergiat aktif dalam televisyen, filem, telefilem, iklan dan teater.
Kehidupan awal
Beliau dibesarkan di Cheras, Kuala Lumpur dan anak ketiga daripada empat orang adik beradik. Pada 2006, setelah tamat Sijil Pelajaran Malaysia (SPM) di SMK Dusun Nanding, Amai menyertai Program Latihan Khidmat Negara PLKN selama 3 bulan di Setiu, Terengganu.
Setelah itu beliau bekerja di kilang aksesori kereta di waktu pagi dan mencari duit tambahan dengan bekerja sambilan di Jusco sebagai pemotong ikan di sebelah malam.
Walaupun Amai bercita-cita untuk menjadi artis sejak kecil tetapi peluangnya hanya tiba pada tahun 2008 setelah mengikuti rakannya yang mengajak beliau untuk menemani di set penggambaran.
Kerjaya
Bakat Amai mula menyerlah pada tahun 2008 dalam telefilem bertajuk "Murabi" yang diarahkan oleh Fauziah Ahmad Daud dengan memegang watak sebagai Tajul. Setelah itu beliau memberikan sepenuh perhatian dan berlakon sepenuh masa semenjak tahun 2008 dengan pelbagai filem dan drama seperti "Nenek Kebaya", "Akademi Polis", "Hero Bomba", "Kanang Anak Langkau","Bukan Kerana Aku Tak Cinta", "Suamiku Paling Sweet", "Isteri Untuk Diiktiraf", "Raya Semanis Madu", dan banyak lagi.
Daripada tahun 2008 sehingga kini, Amai Kamarudin mula dikenali atas keberkesanan wataknya sebagai antagonis dalam filem, drama, dan iklan di Malaysia seperti filem "Volkswagen Kuning", dan paling menyerlah dalam filem "Temuan Takdir" sebagai Omar sehingga dicalonkan dalam Top 6 Antagonist, "Los Angeles Film Festival 2016" bertanding dengan pelakon-pelakon Hollywood.
Sehingga tahun 2020 lebih dari 100 iklan komersial telah dilakonkan oleh Amai Kamarudin dan antara yang paling diingati adalah iklan Wonda Coffee, Maggi Letup dan V Asia Collagen. Terbaru di tahun 2019, Amai berlakon dalam iklan Peace Collection, Shieldtox dan Mudah.my.
Pada tahun 2019 sehingga tahun 2021 ada beberapa filem Amai yang sudah dan bakal ditayangkan seperti filem "Polis Evo 2", filem "Tiada Tajuk", filem "Hero", filem "Tantiana", filem "Mawas", filem "Showtime 1958", filem "Sumpahan Syaitan" dan banyak lagi. thumb|Amai Kamarudin, sebagai P. Ramlee Jun 2019 Antara watak penting yang Amai Kamarudin pegang pada tahun 2019 adalah dalam filem muzikal "Showtime 1958" sebagai watak Tan Sri P. Ramlee yang menjalani pengambaran pada 18 Jun 2019. Amai mengambil masa selama 1 bulan untuk berlatih dan menghayati watak sebagai P. Ramlee dan menghabiskan masa mengkaji filem-filem Seniman Negara itu.
Mulai Julai 2019, Amai terlibat dalam telefilem komedi "Osman Baku" bersama pelakon Kazar Saisi, Azhan Rani dan ramai lagi. Yang menariknya ini adalah pertama kali Amai memegang watak orang bisu.
Pada 1 Ogos 2019, Amai menjalani pengambaran dalam filem maritim "Coast Guard Malaysia: Ops Helang" terbitan Arie Zahari Production sebagai watak antagonis "Tamas" di Langkawi.
Sepanjang bulan September 2019, Amai Kamarudin memegang watak sebagai Zamarul dalam drama Viu bertajuk "Black".
Jessica McNamee
Jessica McNamee ialah seorang pelakon wanita Australia. Beliau meraih kejayaan di Australia kerana menjayakan watak-watak dalam rancangan Seven Network Home and Away dan Packed to the Rafters. Filem-filemnya termasuk The Vow (2012) dan Chips (2017).
Kehidupan peribadi
McNamee dilahirkan di Sydney.
Pada April 2019, beliau berkahwin dengan Patrick Caruso, seorang pemaju hartanah.
Politik Libya
Politik Libya berada dalam keadaan tidak menentu sejak kejatuhan Jamahiriya Arab Libya pada 2011 dan perang saudara baru-baru ini serta pelbagai penjihad dan unsur puak yang mengawal bahagian negara. Pada 10 Mac 2021, Kerajaan Perpaduan Nasional (GNU) sementara, yang menyatukan Kabinet Al-Thani Kedua dan Kerajaan Kesepakatan Nasional telah dibentuk, hanya untuk menghadapi tentangan baharu dalam Kerajaan Kestabilan Negara, sehingga Forum Dialog Politik Libya memastikan bahawa ia berterusan gencatan senjata.
Tapak Warisan Dunia
thumb|left|150px|[[Piramid De la Luna di Teotihuacan]] 150px|thumb|left|Tapak #86: [[Memphis, Mesir|Memphis dan Necropolisnya, termasuk Piramid Giza di Mesir.]] 150px|thumb|left|Tapak #114: [[Persepolis di Shiraz (Iran).]] 150px|thumb|left|Tapak #404: [[Akropolis di Athens, Yunani.]] 150px|thumb|left|Tapak #292: [[Katedral Cologne di Jerman.]] 150px|thumb|left|Tapak #307: [[Patung Liberty, (Amerika Syarikat).]] 150px|thumb|left|Tapak #447: [[Taman Negara Uluṟu-Kata Tjuṯa|Uluru, (Australia).]] 150px|thumb|left|Tapak #483: [[Chichen Itza di Yucatán, (Mexico).]] 150px|thumb|left|Site #540: Pusat Sejarah [[St. Petersburg, Russia|St. Petersburg, (Rusia).]] 150px|thumb|left|Tapak #772: [[Sawah Padi Berteres Banaue di pergunungan dekat Ifugao, (Filipina).]] 150px|thumb|left|Warisan Budaya Dunia Pertama [[Quito, (Ecuador).]]
Windows 3.1x
Windows 3.1x ialah satu siri keluaran sistem pengendalian Microsoft Windows untuk komputer peribadi. Siri ini bermula dengan Windows 3.1, yang dikeluarkan pada Mac 1992 sebagai pengganti kepada Windows 3.0. Edisi seterusnya dikeluarkan di antara 1992 dan 1994 sehingga siri ini digantikan oleh Windows 95.
Pautan luar
Windows 3.x Windows 3.x Windows 3.x Microsoft Windows 3.x Windows 3.x Windows 3.x Windows 3.x Windows 3.x Windows 3.x Windows 3.x Windows 3.x Microsoft Windows 3.x Microsoft Windows 3.x Windows 3.x Windows 3.x Windows 3.x Windows 3.x วินโดวส์ 3.x Windows 3.x Windows 3.x
Penahanan ISA 2010
Penahanan ISA 2010 dilakukan oleh Kementerin Dalam Negeri terhadap 12 rakyat asing dan tempatan di Sungai Cincin, Gombak,Selangor. Lokasi ini hanya 4 km dari Universiti Islam Antarabangsa Malaysia.
Gerakan Mansuhkan ISA (GMI) mendapat maklumat bahawa mereka dikaitkan dengan gerakan Wahabi - agen keganasan antarabangsa Timur Tengah. Pengerusinya Syed Ibrahim Syed Noh menyatakan kuliah agama di sebuah apartmen pada 21 Januari 2010, apabila Unit Tindakan Khas Polis menyerbu rumah itu.
Tanah Merah (kawasan persekutuan)
Tanah Merah ialah sebuah kawasan persekutuan di Kelantan, Malaysia yang mempunyai wakil di Dewan Rakyat dengan kod P027.
Kawasan Parlimen ini mula dipertandingkan pada 1959, dan memberi mandat kepada seorang ahli Dewan Rakyat di Parlimen Malaysia mengikut sistem undian terbanyak.
Statistik Banci 2020
Sumber:
Sekolah Menengah Kebangsaan Seri Tanjung
Sekolah Menengah Kebangsaan Seri Tanjung
Dahn
merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Al-Qaum
Al-Qaum (القوم) adalah tuhan perang dan malam Nabataean, dan penjaga kabilah.
Bilangan besar inskripsi membawa namanya telah ditemukan, dan ahli arkeologi mempercayai bahawa dia adalah tuhan utama bangunan peringatan Nabataean.القوم juga menterjemahkan sebagai perkataan "KAUM".
Treignac
Treignac ialah komun di jabatan Corrèze di tengah Perancis.
Doksisiklina
Doksisiklina ialah antibiotik spektrum luas daripada kelas tetrasiklina yang digunakan dalam rawatan jangkitan disebabkan oleh bakteria dan parasit tertentu. Ia digunakan untuk merawat radang paru-paru bakteria, jerawat, klamidia, penyakit Lyme, kolera, tifus dan sifilis. Ia juga digunakan untuk mencegah malaria dalam kombinasi dengan kuinina. Doksisiklina boleh diambil melalui mulut atau suntikan ke dalam vena.
Kesan sampingan yang biasa termasuk cirit-birit, loya, muntah, sakit perut dan peningkatan risiko selaran matahari. Penggunaan semasa mengandung tidak digalakkan. Seperti agen lain dalam kelas tetrasiklin, ia sama ada melambatkan atau membunuh bakteria dengan menghalang pengeluaran protein. Ia membunuh malaria dengan menyasarkan organel plastid iaitu apikoplas.
Doksisiklina telah dipatenkan pada 1957 dan mula digunakan secara komersial pada 1967. Ia berada dalam Senarai Ubat Penting Pertubuhan Kesihatan Sedunia. Doksisiklina boleh didapati sebagai ubat generik. Pada tahun 2020, ia adalah ubat ke-79 yang paling kerap dipreskripsi di Amerika Syarikat, dengan lebih daripada 9juta preskripsi.
Penggunaan perubatan
kiri|thumb| Kapsul generik 100 mg doksisiklina. kiri|thumb| Pakej doksisiklina. Sebagai tambahan kepada petunjuk umum bagi semua ahli kumpulan antibiotik tetrasiklina, doksisiklina kerap digunakan untuk merawat penyakit Lyme, prostatitis kronik, sinusitis, penyakit radang pelvis, jerawat, rosasea,  dan jangkitan riketsia.
Islam di Eropah
Di Eropah, banyak negara di sana mencatatkan Islam sebagai agama paling besar selepas agama Kristian, termasuklah di Itali, Sweden, Perancis dan Jerman. Sementara itu, di sebelah timur Eropah terutamanya Bosnia, Albania, Republik Macedonia, Bulgaria dan Ukraine, komuniti-komuniti penduduk Islam berkulit putih sudah wujud sejak berkurun-kurun lamanya dan selepas mendapat tentangan semasa zaman komunisme, sekarang sudah kembali aktif dalam menghidupkan semula Islam.
Sejarah awal
Eropah dilanda Zaman Kelam sebelum tiba Zaman Pembaharuan. Maksud "Zaman Kelam" ialah zaman masyarakat Eropah menghadapi kemunduran intelek dan kelembapan ilmu pengetahuan. Menurut Ensikopedia Amerikana, tempoh zaman ini selama 600 tahun, dan bermula antara zaman kejatuhan Kerajaan Rom dan berakhir dengan kebangkitan intelektual pada abad ke-15 Masihi.
"Gelap" juga bermaksud tiada prospek yang jelas bagi masyarakat Eropah. Keadaan ini wujud kerana tindakan dan cengkaman kuat pihak berkuasa agama; Gereja Kristian yang sangat berpengaruh. Gereja serta para paderi mengawasi pemikiran masyarakat serta juga politik. Mereka berpendapat hanya gereja sahaja yang berkelayakan untuk menentukan kehidupan, pemikiran, politik dan ilmu pengetahuan. Akibatnya kaum cendekiawan yang terdiri daripada ahli-ahli sains berasa mereka ditekan dan dikawal ketat. Pemikiran mereka ditolak. Sesiapa yang mengeluarkan teori yang bertentangan dengan pandangan gereja akan ditangkap dan didera malah ada yang dibunuh.
Dalam politik, gereja sering bersaing dengan kuasa-kuasa kerajaan. Biasanya apa yang berlaku di Eropah pada abad pertengahan itu ialah kuasa gereja lebih kuat dan ada kalanya terjadi semacam kerjasama, Thomas Aquinas (m 1274) seorang ahli falfasah zaman ini mengeluarkan teori "negara wajib tunduk kepada kehendak gereja".
Sejarah Jerman
Walaupun ketiadaan sebuah negara bangsa Jerman sebelum 1871, sejarah Jerman boleh dikatakan bermula sejak era puak-puak Jermaniko.
Puak-puak Jermanik
Asal-usul orang-orang Jermanik dikatakan bermula sewaktu Zaman Gangsa atau sekurang-kurangnya ketika Zaman Besi sebelum era orang-orang Rom. Dari selatan Scandinavia dan utara Jerman, puak-puak ini mula berkembang ke selatan, timur dan barat pada abad pertama SM dan membuat perhubungan dengan puak Celt di Gaul selain orang-orang Iran serta puak-puak Balt dan Slav di Eropah Timur. Sumber sejarah berkenaan puak ini hampir kesemuanya berasal daripada rekod Empayar Rom.
thumb|left|Perkembangan [[puak-puak Jermanik sekitar tahun-tahun 750 SM – 1 M.]]
Di bawah pemerintahan Augustus, Jeneral Rom bernama Publius Quinctilius Varus mula menakluk Germania (nama yang digunakan oleh orang-orang Rom untuk merujuk kawasan yang bermula dari Sungai Rhine hingga ke Pergunungan Ural). Daripada pertembungan sebeginilah puak-puak Jermanik ini mempelajari taktik-taktik perang orang Rom sambil mengekalkan identiti puak mereka. Pada tahun 9 M, tiga legion Romawi yang dipimpin oleh Varus telah dikalahkan oleh pemimpin Cheruscan bernama Arminius di Perang Hutan Teutoburg. Jerman Moden, sehingga Sungai Rhine dan Sungai Danube, terus kekal di luar kawalan Empayar Rom. Menjelang tahun 100 M, puak-puak ini mula menetap sepanjang Sungai Rhine dan Danube, menghuni kebanyakan kawasan yang kini adalah negara Jerman. Abad ke-3 menyaksikan kemunculan beberapa puak Jermanik Barat seperti Alamanni, Frank, Chatti, Saxon, Frisia, Sicambri dan Thuringia. Sekitar 260 M, mereka memecahkan Limes dan kubu sempadan di Sungai Danube untuk mencereboh ke dalam kawasan di bawah kawalan Rom.
Empayar Rom Suci (962–1806)
thumb|Putera-Pemilih Empayar Rom Suci di dalam naskhah kulit dari tahun 1341. Empayar zaman pertengahan ini terhasil melalui pembahagian Empayar Carolingia pada tahun 843, yang diasaskan oleh Charlemagne pada 25 Disember 800 dan wujud dalam bentuk yang berbeza-beza sehingga tahun 1806, dengan wilayahnya merangkumi Sungai Eider di utara hingga pantai Mediterranean di selatan. Seringkali dirujuk sebagai Empayar Rom Suci (atau Empayar Lama), ia secara rasminya digelar Empayar Rom Suci Bangsa Jerman (Sacrum Romanum Imperium Nationis Germanicæ) bermula pada tahun 1448 bagi menyesuaikan gelaran itu dengan wilayahnya yang telah dikurangkan.
Di bawah maharaja-maharaja Dinasti Ottonia (919-1024), wilayah-wilayah seperti Lorraine, Saxony, Franconia, Swabia, Thuringia dan Bavaria telah disatukan dan raja Jerman di wilayah-wilayah ini dimahkotakan sebagai Maharaja Rom Suci pada tahun 962. Di bawah pemerintahan maharaja-maharaja Dinasti Salia (1024-1125), Empayar Rom Suci menyerap utara Itali dan Burgundy, walaupun maharaja-maharaja ini kehilangan kuasa melalui Kontroversi Pertabalan. Di bawah pemerintahan maharaja-maharaja Dinasti Hohenstaufen (1138-1254) pula, putera-putera Jerman meningkatkan pengaruh mereka ke selatan dan timur hingga ke wilayah-wilayah yang dihuni oleh orang-orang Slav. Bandar-bandar di utara Jerman pula berkembang makmur sebagai ahli di dalam Liga Hansa.
thumb|left|130px|[[Martin Luther, (1483–1546) pencetus gerakan Reformasi Protestan.]] Titah-perintah Paus melalui Mohor Emas pada tahun 1356 menyediakan perlembagaan asas bagi empayar ini yang bertahan hingga ke pembubarannya. Ia menyenaraikan peraturan bagi pemilihan maharaja oleh tujuh orang putera-pemilih yang memerintah sebahagian besar wilayah yang berpengaruh di dalam empayar ini. Bermula pada abad ke-15, maharaja-maharaja telah dipilih secara eksklusif dari kalangan Dinasti Habsburg dari Austria.
Nyamuk
Nyamuk ( turunan kata akar Proto-Austronesia  *ñamuk ) adalah serangga tergolong dalam order Diptera dalam keluarga Culicidae; genus termasuk Anopheles, Culex, Psorophora, Ochlerotatus, Aedes, Sabethes, Wyeomyia, Culiseta, dan Haemagoggus jumlah keseluruhannya sekitar 41 genus yang merangkumi 3,500 spesies. Nyamuk mempunyai dua kepak bersisik, tubuh yang langsing, dan enam kaki panjang; bersaiz berbeza-beza tetapi jarang sekali melebihi 15 mm.
Dalam kebanyakan nyamuk betina, bahagian mulut membentuk proboscis panjang untuk menembusi kulit mamalia (atau dalam sesetengah kes burung atau juga reptilia dan amfibia untuk menghisap darah. Nyamuk betina memerlukan protein untuk pembentukan telur dan oleh sebab diet nyamuk terdiri daripada madu dan jus buah, yang tidak mengandungi protein, kebanyakan nyamuk betina perlu menghisap darah untuk mendapatkan protein yang diperlukan. Nyamuk jantan berbeza dengan nyamuk betina, dengan bahagian mulut yang tidak sesuai untuk menghisap darah. Agak pelik nyamuk betina daripada satu genus, Toxorhynchites, tidak pernah menghisap darah. Larva nyamuk besar ini merupakan pemangsa kepada jentik-jentik nyamuk yang lain.
Nyamuk melalui empat tahap yang jelas dalam kitaran hayatnya: telur, larva, pupa, dan dewasa. Tempoh tiga peringkat pertama bergantung kepada spesies - dan suhu. Culex tarsalis boleh melengkapkan kitaran hayatnya dalam tempoh 14 hari pada 20 °C dan hanya sepuluh hari pada suhu 25 °C. Sesetengah spesies mempunyai kitaran hayat sependek empat hari atau sehingga satu bulan. Larva nyamuk dikenali sebagai Jentik-jentik boleh di dapati di lopak atau sebarang bekas berisi air. Jentik-jentik bernafas melalui salur udara yang terdapat pada hujung ekor. Pupa biasanya seaktif larva, tetapi bernafas melalui tanduk thorakis terdapat pada gelung thorakis. Kebanyakan jentik-jentik memakan mikroorganisma, tetapi beberapa jentik-jentik adalah pemangsa bagi jentik-jentik spesies lain. Sesetengah larva nyamuk seperti Wyeomyia hidup dalam keadaan luar biasa. Jentik-jentik spesies ini hidup dalam air tergenang dalam tumbuhan epifit ( epiphytic bromeliad ) atau di dalam air tergenang dalam pokok periuk kera. Jentik-jentik spesies genus Deinocerites hidup di dalam sarang ketam sepanjang persisiran pantai.
Kebanyakan kawalan nyamuk moden tidak lagi bergantung kepada racun serangga merbahaya tetapi menjurus kepada organisma khusus yang memakan nyamuk, atau menjangkiti mereka dengan penyakit yang membunuh mereka. Kaedah tersebut boleh digunakan walaupun di Kawasan Perlindungan, seperti "Forsyth refuge" dan Seaview Marriott Golf Resort, di mana kawalan nyamuk utama dilaksanakan dan dipantau menggunakan "killifish" dan belut muda. Keberkesanannya didokumenkan dengan menggunakan mikroskop maju bawah air seperti ecoSCOPE. Bagaimanapun, wabak penyakit bawaan nyamuk masih menyebabkan penyemburan dengan bahan kimia yang kurang beracun (toksik) berbanding yang digunakan pada masa lalu.